B4-0966, 0977, 0999, 1005 και 1038/95

Ψήφισμα σχετικά με τις μετακινήσεις επιχειρήσεων και τις απώλειες θέσεων εργασίας στην Ευρωπαϊκή Ένωση, και ιδίως όσον αφορά την επιχείρηση Lee Europe στο Ypres

Το Eυρωπαϊκό Κοινοβούλιο,

- έχοντας υπόψη τον Χάρτη του 1989 σχετικά με τα θεμελιώδη κοινωνικά δικαιώματα των εργαζομένων και τα συναφή προγράμματα δράσης,

- έχοντας υπόψη την ανακοίνωση της Επιτροπής σχετικά με δεύτερο μεσοπρόθεσμο πρόγραμμα κοινωνικής δράσης (1995 - 1997) (COM(95)0134),

- έχοντας υπόψη τα άρθρα 2 και 118 της Συνθήκης ΕK και το Πρωτόκολλο και τη Συμφωνία για την Κοινωνική Πολιτική, που επισυνάπτονται στη Συνθήκη για την Ευρωπαϊκή Ένωση ενόψει της εφαρμογής του κοινωνικού χάρτη και της προώθησης του κοινωνικού διαλόγου,

- παραπέμποντας στα πολυάριθμα ψηφίσματά του σχετικά με τον κοινωνικό τομέα, στα οποία τίθενται ερωτήματα σχετικά με τις αυθαίρετες μεταφορές επιχειρήσεων τόσο εντός της Ένωσης όσο και εκτός αυτής, σε συνδυασμό με μία ανάλυση των αιτίων της μεταφοράς και αξιολόγηση των οικονομικών και κοινωνικών συνεπειών για τις ενεχόμενες περιφέρειες,

- έχοντας υπόψη την οδηγία 75/129/ΕΟΚ, που τροποποιήθηκε από την οδηγία 92/56/ΕΟΚ σχετικά με την προσέγγιση των νομοθεσιών των κρατών μελών για τις μαζικές απολύσεις ((ΕΕ L 48 της 22.05.75, σελ. 29 και ΕΕ L 245 της 28.08.92, σελ. 3)),

- έχοντας υπόψη την οδηγία 94/45/ΕΚ για τη θέσπιση μιας ευρωπαϊκής επιτροπής επιχείρησης ή μιας διαδικασίας σε επιχειρήσεις και ομίλους επιχειρήσεων κοινοτικής κλίμακας με σκοπό να ενημερώνονται οι εργαζόμενοι και να ζητείται η γνώμη τους ((ΕΕ L 254 της 30.09.1994, σ. 64)),

- έχοντας υπόψη τη δήλωση των κυβερνήσεων των κρατών μελών του ΟΟΣΑ σχετικά με τις διεθνείς επενδύσεις και τις πολυεθνικές επιχειρήσεις και τον κώδικα συμπεριφοράς της ΔΟΕ,

Α. λαμβάνοτας υπόψη ότι τα δικαιώματα των εργαζομένων απειλούνται ολοένα και περισσότερο στην Ευρωπαϊκή Ένωση, κυρίως όταν πρόκειται για το θεμελιώδες δικαίωμα της εργασίας ή για την προστασία των συνδικαλιστικών δικαιωμάτων,

Β. εκφράζοντας την έντονη ανησυχία του για την εξαγγελία, εκ μέρους πολλών επιχειρήσεων στην Ευρωπαϊκή Ένωση, προγραμμάτων που συνοδεύονται από απολύσεις, καθώς και για την αύξηση των μετακινήσεων επιχειρήσεων, που προκαλούν απώλειες θέσεων εργασίας,

Γ. έχοντας υπόψη ότι ένα από τα θεμελιώδη δικαιώματα των εργαζομένων είναι η ενημέρωσή τους σχετικά με την πολιτική που ακολουθεί η επιχείρησή τους, καθώς και η διαβούλευση μαζί τους,

Δ. λαμβάνοντας υπόψη τις ολοένα και περισσότερες αποφάσεις μεταφοράς και κλεισίματος διεθνικών επιχειρήσεων, όπου η μεγιστοποίηση του κέρδους φαίνεται να αποτελεί κίνητρο που έχει αντίκτυπο στην τοπική απασχόληση, που λαμβάνονται λόγω των μεγάλων διαφορών στην κατανομή επενδύσεων και άλλων επιχορηγήσεων τόσο μεταξύ περιφερειών όσο και μεταξύ κρατών μελών,

Ε. λαμβάνοντας υπόψη ότι μεγάλος αριθμός τέτοιων αποφάσεων λαμβάνεται σε επίπεδο μητρικής εταιρείας, χωρίς να προηγείται διαβούλευση με τα διοικητικά συμβούλια, τα συμβούλια των εργαζομένων στην επιχείρηση ή τις συνδικαλιστικές οργανώσεις, πράγμα που αντίκειται στις διατάξεις του Κοινωνικού Χάρτη, στο Πρωτόκολλο για την Κοινωνική Πολιτική και στην οδηγία 94/45/ΕΚ σχετικά με την κατάρτιση κωδίκων συμπεριφοράς του ΟΟΣΑ και της ΔΟΕ,

ΣΤ. ανησυχώντας, ειδικότερα, για το κλείσιμο επιχειρήσεων, όπως της επιχείρησης LEE EUROPE στο Ypres, θυγατρικής της αμερικανικής εταιρείας παραγωγής μπλουτζήν LEE, με έδρα την Πενσυλβανία, όπου 480 εργαζόμενοι απολύονται από την μία ημέρα στην άλλη, και τη μετακίνηση της Lufthansa Technik στο Shannon, με συνέπεια την απόλυση 300 εργαζομένων, ενώ εκατομμύρια γερμ. μάρκα έχουν ήδη καταβληθεί ως επιδοτήσεις αναδιάρθρωσης, πρακτική που ενθαρρύνεται με το δέλεαρ ιρλανδικών επενδύσεων της τάξεως των 12.000.000 λιρών,

Ζ. λαμβάνοντας υπόψη ότι παρεμφερείς αποφάσεις διαφόρων βιομηχανικών κοντσέρν για τη μετακίνηση των μονάδων παραγωγής σε άλλες χώρες έχουν προκαλέσει μεγάλο αριθμό απολύσεων, ιδίως στους τομείς της κλωστοϋφαντουργίας και της βιομηχανίας ειδών ένδυσης, της παραγωγής ηλεκτρονικών ειδών, της υποδηματοποιΐας και της αυτοκινητοβιομηχανίας, συμπεριλαμβανομένου και του τομέα παροχής υπηρεσιών

Η. λαμβάνοντας υπόψη το γεγονός ότι η επιχείρηση LEE EUROPE στο Ypres δεν υπήρξε ελλειμματική αλλά αντίθετα τα κέρδη της κατά τα δύο τελευταία χρόνια υπερέβησαν τα 200 εκατ. φράγκα, αλλά η απόφαση για το κλείσιμο της επιχείρησης ελήφθη υπό την επήρεια εξωτερικών οικονομικών παραγόντων (μετακίνηση της έδρας της επιχείρησης),

1. εκφράζει την πλήρη αλληλεγγύη του προς τους 480 εργαζόμενους οι οποίοι έχουν απολυθεί λόγω του κλεισίματος του εργοστασίου[semigr ]

2. εκφράζει την ανησυχία του για την μαζική απώλεια θέσεων απασχόλησης στον ευρωπαϊκό κλωστοϋφαντουργικό τομέα, στον οποίο, για παράδειγμα, μόνο στο Βέλγιο χάθηκαν κατά τα τελευταία 20 χρόνια περίπου 50.000 θέσεις απασχόλησης[semigr ]

3. κρίνει απαράδεκτη την πρακτική κατά την οποία μια διεθνική επιχείρηση μπορεί να απολύσει 480 εργαζόμενους χωρίς να προηγηθεί διαβούλευση[semigr ]

4. επαναλαμβάνει την επιθυμία του να περιλαμβάνονται κοινωνικές ρήτρες στις διεθνείς συμβάσεις και στο πλαίσιο της Διεθνούς Οργάνωσης Εμπορίου[semigr ]

5. επισημαίνει ότι η απόφαση της Lee Europe αντίκειται προς τους διεθνείς κώδικες συμπεριφοράς της ΔΟΕ και του ΟΟΣΑ[semigr ]

6. προτρέπει την Επιτροπή να ανταποκριθεί επιτέλους στο αίτημα που της είχε απευθύνει στις 27 Οκτωβρίου 1994 ((ΕΕ Ψ 323 της 21.11.1994, σ. 162)), ήτοι να παράσχει πληροφορίες σχετικά με όλες τις μεταφορές επιχειρήσεων από 1ης Ιανουαρίου 1993, συνοδευόμενες από αξιολόγηση των οικονομικών και κοινωνικών συνεπειών για τις ενεχόμενες περιοχές[semigr ]

7. καλεί τις επιχειρήσεις να ενημερώνουν τους εργαζομένους τους πριν προβούν σε οποιαδήποτε αναδιοργάνωση[semigr ]

8. ζητεί από την Επιτροπή και τα κράτη μέλη να προτρέψουν τις επιχειρήσεις κοινοτικής κλίμακας να απέχουν από αποφάσεις οι οποίες είναι δυνατόν να έχουν δυσμενείς συνέπειες για την απασχόληση, σχετικά με τις οποίες δεν έχουν ενημερωθεί προηγουμένως οι εργαζόμενοι, ούτε έχει ζητηθεί η γνώμη τους, και οι οποίες δεν συνοδεύονται από αξιόπιστο πρόγραμμα επιμόρφωσης, σύμφωνα με το περιεχόμενο της ως άνω οδηγίας 94/45/ΕΚ[semigr ]

9. καλεί την Επιτροπή να σταματήσει να επιδοτεί μέσω των κοινοτικών προγραμμάτων όλες εκείνες τις επιχειρήσεις που δεν τηρούν την παράγραφο 8 των προαναφερθεισών υποχρεώσεων και/ή καταχρώνται των επενδυτικών επιχορηγήσεων[semigr ]

10. καλεί την Επιτροπή να ενημερώσει τις συνδικαλιστικές οργανώσεις και τις επιτροπές επιχειρήσεων σχετικά με τις ενισχύσεις που λαμβάνουν οι επιχειρήσεις από τα διαρθρωτικά ταμεία,

11. καλεί την Επιτροπή να δημιουργήσει θεσμική βάση για τον κοινωνικό διάλογο σχετικά με τις διαρθρωτικές μεταβολές και τις συνέπειές τους στην ευρωπαϊκή βιομηχανία κλωστοϋφαντουργίας και σε άλλες θιγόμενες βιομηχανίες, και να προτείνει λύσεις[semigr ]

12. καλεί την Επιτροπή να προτείνει οδηγία σχετικά με τα δικαιώματα ενημέρωσης, διαβούλευσης και συμμετοχής στη διαδικασία αποφάσεων των εργαζομένων σε επιχειρήσεις που απασχολούν περισσότερα από 50 άτομα προκειμένου να προστατεύονται αποτελεσματικότερα τα δικαιώματα των εργαζομένων και όχι, όπως συνέβη στην περίπτωση της Lee Europe, να απειλούνται οι εργαζόμενοι λόγω του ξαφνικού κλεισίματος της επιχείρησης[semigr ]

13. καλεί την Επιτροπή να εξακριβώσει ποιες μορφές ενίσχυσης, τόσο σε εθνικό όσο και σε κοινοτικό επίπεδο, έχουν λάβει οι προαναφερθείσες επιχειρήσεις και να επεξεργασθεί βραχυπροθέσμως προτάσεις προκειμένου να καταπολεμηθούν όλες οι μορφές εκμετάλλευσης των επιδοτήσεων εντός της Ένωσης[semigr ]

14. καλεί τις ευρωπαϊκές αρχές και τις κυβερνήσεις των κρατών μελών να καταπολεμήσουν αποτελεσματικότερα το κοινωνικό ντάμπινγκ, το οποίο αποτελεί πραγματική στρέβλωση του ανταγωνισμού[semigr ]

15. επισημαίνει, εκφράζοντας συναισθήματα συμπάθειας, τα μέτρα που έχουν ληφθεί για να παρεμποδισθεί η πρακτική της Lee Europe[semigr ]

16. αναθέτει στον Πρόεδρό του να διαβιβάσει το παρόν ψήφισμα στην Επιτροπή, στο Συμβούλιο, στα κοινοβούλια των κρατών μελών και στους κοινωνικούς εταίρους.